ระเบียบสำนักงานคณะกรรมการส่งเสริมการลงทุนระเบียบสำนักงานคณะกรรมการส่งเสริมการลงทุนว่าด้วยการปฏิบัติงานด้านข้อมูลข่าวสารของสำนักงานคณะกรรมการส่งเสริมการลงทุนพ.ศ.๒๕๕๒ เพื่อให้การจัดระบบการขอการอนุญาตและการบริการข้อมูลข่าวสารของราชการที่อยู่ในความรับผิดชอบของสำนักงานคณะกรรมการส่งเสริมการลงทุนเป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบมาตรา ๓๘แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖สำนักงานคณะกรรมการส่งเสริมการลงทุนจึงออกระเบียบเกี่ยวกับข้อมูลข่าวสารของราชการของสำนักงานคณะกรรมการส่งเสริมการลงทุนไว้ดังนี้ข้อ ๑ระเบียบนี้เรียกว่า ระเบียบสำนักงานคณะกรรมการส่งเสริมการลงทุนว่าด้วยการปฏิบัติงานด้านข้อมูลข่าวสารของสำนักงานคณะกรรมการส่งเสริมการลงทุน พ.ศ.๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบข้อบังคับและคำสั่งอื่นใดของสำนักงานคณะกรรมการส่งเสริมการลงทุนในส่วนที่กำหนดไว้แล้วในระเบียบนี้หรือซึ่งขัด หรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้สำนักงาน หมายความว่าสำนักงานคณะกรรมการส่งเสริมการลงทุนข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดของสำนักงานคณะกรรมการส่งเสริมการลงทุนศูนย์ข้อมูลข่าวสาร หมายความว่าศูนย์ข้อมูลข่าวสารของสำนักงานคณะกรรมการส่งเสริมการลงทุนตามกฎหมายว่าด้วยข้อมูลข่าวสารของราชการหน่วยงานในสังกัด หมายความว่าสำนัก ศูนย์ กลุ่ม หรือหน่วยงานที่มีฐานะเทียบเท่ากองในสำนักงานคณะกรรมการส่งเสริมการลงทุนหน่วยงานที่ให้บริการข้อมูลข่าวสารหมายความว่า ศูนย์ข้อมูลข่าวสารของสำนักงานคณะกรรมการส่งเสริมการลงทุนและหน่วยงานในสังกัดเลขาธิการ หมายความว่าเลขาธิการคณะกรรมการส่งเสริมการลงทุนคณะกรรมการ หมายความว่าคณะกรรมการพิจารณาการปฏิบัติตามพระราชบัญญัติข้อมูลข่าวสารของราชการและการสื่อสารขององค์กรของสำนักงานคณะกรรมการส่งเสริมการลงทุนวัน หมายความว่า วันตามปีปฏิทินวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๕ให้เลขาธิการรักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ข้อ ๖ในกรณีที่มีปัญหาหรืออุปสรรคในการปฏิบัติตามระเบียบนี้ให้เลขาธิการมีอำนาจวินิจฉัยสั่งการตามที่เห็นสมควรหมวด๑คณะกรรมการพิจารณาการปฏิบัติตามพระราชบัญญัติข้อมูลข่าวสารของราชการและการสื่อสารขององค์กรของสำนักงานคณะกรรมการส่งเสริมการลงทุน ข้อ ๗ให้มีคณะกรรมการพิจารณาการปฏิบัติตามพระราชบัญญัติข้อมูลข่าวสารของราชการและการสื่อสารขององค์กรของสำนักงานคณะกรรมการส่งเสริมการลงทุนประกอบด้วย ที่ปรึกษาด้านการลงทุนหรือรองเลขาธิการที่เลขาธิการมอบหมายเป็นประธานคณะกรรมการ ผู้อำนวยการสำนักบริหารกลาง ผู้อำนวยการสำนักการตลาดเพื่อการลงทุนผู้อำนวยการสำนักความร่วมมือการลงทุนต่างประเทศ ผู้อำนวยการสำนักพัฒนาปัจจัยสนับสนุนการลงทุนผู้อำนวยการสำนักยุทธศาสตร์และนโยบายการลงทุน ผู้อำนวยการสำนักสารสนเทศการลงทุนผู้อำนวยการศูนย์บริการลงทุน ผู้อำนวยการสำนักบริหารการลงทุน ๑ผู้อำนวยการสำนักบริหารการลงทุน ๒ ผู้อำนวยการสำนักบริหารการลงทุน ๓ผู้อำนวยการสำนักบริหารการลงทุน ๔ ผู้อำนวยการกลุ่มพัฒนาระบบบริหารผู้อำนวยการกลุ่มตรวจสอบภายใน ผู้อำนวยการกลุ่มกฎหมายผู้อำนวยการหน่วยพัฒนาการเชื่อมโยงอุตสาหกรรมผู้อำนวยการกลุ่มผู้ชำนาญการต่างประเทศและเจ้าหน้าที่ประจำศูนย์ข้อมูลข่าวสารที่ได้รับมอบหมายเป็นคณะกรรมการให้ประธานคณะกรรมการเลือกข้าราชการ หรือพนักงานราชการในสำนักงานเป็นกรรมการและเลขานุการหนึ่งคน และอีกสองคนเป็นกรรมการและผู้ช่วยเลขานุการข้อ ๘ให้คณะกรรมการมีอำนาจหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การอนุญาตและการบริการข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่สำนักงานหรือส่งไปยังหอจดหมายเหตุแห่งชาติกรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยข้อมูลข่าวสารของราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ ตามที่คณะกรรมการมอบหมาย(๙)เชิญบุคคลใดมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) ดำเนินงานอื่นใด ตามเลขาธิการมอบหมายข้อ ๙การประชุมคณะกรรมการต้องมีผู้มาประชุมไม่น้อยกว่ากึ่งหนึ่งของคณะกรรมการทั้งหมดจึงจะเป็นองค์ประชุมถ้าประธานคณะกรรมการไม่อยู่ในที่ประชุมหรือไม่อาจปฏิบัติหน้าที่ได้ ให้คณะกรรมการที่มาประชุมเลือกกรรมการคนหนึ่งเพื่อปฏิบัติหน้าที่เป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นได้อีกเสียงหนึ่งเป็นเสียงชี้ขาดข้อ ๑๐ให้นำความในข้อ ๙มาใช้บังคับการประชุมคณะอนุกรรมการ คณะทำงานหรือคณะทำงานย่อยที่คณะกรรมการนี้แต่งตั้งโดยอนุโลมหมวด๒การจัดระบบข้อมูลข่าวสาร ข้อ ๑๑ให้สำนักงานและหน่วยงานในสังกัดแยกประเภทของข้อมูลข่าวสารที่อยู่ในความครอบครองหรือควบคุมดูแลให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒) ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารส่วนบุคคล(๔) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้สำนักงานและหน่วยงานในสังกัดจัดส่งสำเนาข้อมูลข่าวสารตามวรรคหนึ่ง(๑) และ (๒) ไปยังศูนย์ข้อมูลข่าวสาร เพื่อให้ประชาชนค้นคว้าเพื่อตรวจดูหรือขอสำเนาให้หน่วยงานในสังกัดจัดให้มีเจ้าหน้าที่ควบคุมดูแล การตรวจสอบ ติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอ รวมทั้งความรับผิดชอบในการพิจารณาให้บริการข้อมูลข่าวสารอื่นๆ ที่อยู่ในความครอบครอง หรือควบคุม ดูแลซึ่งไม่อยู่ในหลักเกณฑ์ที่จะต้องจัดส่งให้ศูนย์ข้อมูลข่าวสารตามวรรคสามข้อ ๑๒ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ๑๑ วรรคสาม โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองให้หน่วยงานในสังกัดจัดทำบัญชีข้อมูลข่าวสารอื่นๆ ที่ไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๑ วรรคสามให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุมดูแล ดังกล่าวหมวด๓การขอตรวจดูการขอข้อมูลข่าวสารและการอนุญาต ข้อ ๑๓ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้ เพื่อเป็นหลักฐานของทางราชการข้อ ๑๔การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่สำนักงานกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครอง หรือควบคุมดูแลของหน่วยงานในสังกัดอื่นใดหากเป็นข้อมูลข่าวสาร และอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นข้าราชการที่ได้รับมอบหมายเป็นผู้อนุญาต และลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อพร้อมทั้งชื่อตัว ชื่อสกุล และตำแหน่งตลอดจนวัน เดือน ปีให้ชัดเจนทั้งนี้ ให้รับรองตามจำนวนที่ผู้ยื่นขอให้รับรองข้อ ๑๕ในกรณีขอตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสารอื่นซึ่งอยู่ในความครอบครองหรือควบคุมดูแลของหน่วยงานในสังกัด ให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงด้วยหากประสงค์ให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้ข้าราชการที่ได้รับมอบหมายเป็นผู้ลงนามรับรองความถูกต้องของข้อมูลข่าวสารเว้นแต่ข้อมูลข่าวสารนั้นเป็นข้อมูลข่าวสารลับซึ่งต้องดำเนินการให้เป็นไปตามระเบียบว่าด้วยการรักษาความลับของทางราชการพ.ศ. ๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้เลขาธิการ หรือผู้ที่เลขาธิการมอบหมายพิจารณาวินิจฉัยต่อไปข้อ ๑๖กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๗กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบ พร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสาร ตามมาตรา ๑๘ แห่งพระราชบัญญัติข้อมูลข่าวสารของราชการพ.ศ. ๒๕๔๐ ด้วยข้อ ๑๘ข้อมูลข่าวสารส่วนบุคคล ตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลข้อ ๑๙ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับ ตามระเบียบว่าด้วยการรักษาความลับของทางราชการ พ.ศ.๒๕๔๔ หรือเป็นเรื่องที่ไม่ต้องเปิดเผย ตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ ๑๘ เห็นว่าเป็นเรื่องที่ไม่ต้องเปิดเผยข้อ ๒๐ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสาร และการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยข้อ ๒๑ข้อมูลข่าวสารที่มีไว้เผยแพร่หรือจำหน่าย ให้คิดค่าใช้จ่ายต่าง ๆ ตามหลักเกณฑ์ที่สำนักงานกำหนดโดยคำแนะนำของคณะกรรมการ รายได้จากการนี้ ให้ปฏิบัติตามระเบียบของทางราชการข้อ ๒๒การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่สำนักงานกำหนด โดยความเห็นชอบของคณะกรรมการรายได้จากค่าธรรมเนียมตามวรรคหนึ่งให้ปฏิบัติตามข้อบังคับกระทรวงการคลังว่าด้วยเงินค่าธรรมเนียมข้อมูลข่าวสารของราชการ พ.ศ. ๒๕๔๘หมวด๔กำหนดระยะเวลา ข้อ ๒๓การบริการข้อมูลข่าวสารตามคำขอให้หน่วยงานดำเนินการให้บริการภายในกำหนดระยะเวลา ดังนี้(๑)การให้บริการข้อมูลข่าวสารที่จัดไว้ให้ประชาชนตรวจดู หรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้มีคำขอนั้น(๒) การให้บริการข้อมูลข่าวสารนั้น ๆที่อยู่ในความครอบครองหรือควบคุม ดูแลของหน่วยงานในสังกัดให้หน่วยงานที่มีข้อมูลข่าวสารพร้อมที่จะจัดหาให้ได้จะต้องดำเนินการให้แล้วเสร็จโดยเร็ว หรือภายในวันที่รับคำขอ(๓) ในกรณีที่ข้อมูลข่าวสารที่ขอมีจำนวนมากหรือไม่สามารถดำเนินการให้แล้วเสร็จภายใน ๑๕ วันจะต้องแจ้งให้ผู้ขอข้อมูลทราบภายใน ๑๕ วันรวมทั้งแจ้งกำหนดเวลาที่จะดำเนินการแล้วเสร็จให้ผู้ขอข้อมูลข่าวสารทราบด้วย(๔) ในกรณีที่หน่วยงานของรัฐจะไม่เปิดเผยข้อมูลข่าวสารตามคำขอจะต้องแจ้งคำสั่งมิให้เปิดเผยข้อมูลข่าวสาร พร้อมเหตุผลให้ผู้ขอข้อมูลทราบภายใน ๑๕วันทำการ นับจากวันยื่นคำขอหมวด๕สถานที่บริการข้อมูลข่าวสาร ข้อ ๒๔กำหนดให้ห้องสมุด ศูนย์บริการลงทุนชั้น ๑ อาคารสำนักงานคณะกรรมการส่งเสริมการลงทุน เลขที่ ๕๕๕ ถนนวิภาวดี-รังสิตแขวงจตุจักร เขตจตุจักร กรุงเทพมหานคร ๑๐๙๐๐ หมายเลขติดต่อ ๐ ๒๕๓๗ ๘๑๑๑เป็นศูนย์ข้อมูลข่าวสารของสำนักงานเพื่อเป็นสถานที่ติดต่อของประชาชนทั่วไปในการขอตรวจดูและขอรับข้อมูลข่าวสารหรือคำแนะนำในการติดต่อกับหน่วยงานของสำนักงาน ตามมาตรา ๗ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐หมวด๖การดำเนินงานเกี่ยวกับข้อมูลข่าวสารของศูนย์เศรษฐกิจการลงทุนภาค ข้อ ๒๕การบริการข้อมูลข่าวสารและการดำเนินการอื่นๆ ตามระเบียบนี้ที่อยู่ในความรับผิดชอบของศูนย์เศรษฐกิจการลงทุนภาค ให้ถือปฏิบัติตามระเบียบนี้โดยอนุโลมเว้นแต่จังหวัดซึ่งศูนย์เศรษฐกิจการลงทุนภาคตั้งอยู่ได้กำหนดระเบียบปฏิบัติไว้เป็นอย่างอื่นประกาศณ วันที่ ๙ มกราคม พ.ศ. ๒๕๕๒อรรชกาบริมเบิลเลขาธิการคณะกรรมการส่งเสริมการลงทุน[เอกสารแนบท้าย]๑. แบบคำขอข้อมูลข่าวสาร(ดูข้อมูลจากภาพกฎหมาย)ปริยานุช/ผู้จัดทำ๒๐พฤษภาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๕๒ ง/หน้า ๒๐/๑๔ พฤษภาคม ๒๕๕๒